0429.xml
امریکا نے روس پر نئی پابندیاں لگا دیں
واشنگٹن ۔ 31 جولائی (اے پی پی) امریکا اور یورپی یونین نے یوکرائن کے بحران کے تناظر میں روس پر نئی پابندیاں عائد کر دی ہیں۔ امریکا کی جانب سے نئی پابندیوں کے تحت روس کے توانائی، اسلحے اور بینکاری کے شعبوں کو نشانہ بنایا گیا ہے۔ منگل کو اٹھائیس رکنی یورپی یونین نے بھی روس پر وسیع تر اقتصادی پابندیوں میں مستقبل میں اسلحہ فروخت کرنے پر پابندی کے علاوہ مالیاتی اور ٹیکنالوجی جیسے شعبوں کو ہدف بنایا ہے
APP
31.07.14
0429p.xml
یوکرائن میں مداخلت کا الزام: امریکہ نے روس پر نئی پابندیاں لگا دیں
واشنگٹن (اے پی پی) امریکہ اور یورپی یونین نے یوکرائن کے بحران کے تناظر میں روس پر نئی پابندیاں عائد کر دی ہیں۔ امریکہ کی جانب سے نئی پابندیوں کے تحت روس کے توانائی، اسلحے اور بینکاری کے شعبوں کو نشانہ بنایا گیا ہے۔ اٹھائیس رکنی یورپی یونین نے بھی روس پر وسیع تر اقتصادی پابندیوں میں مستقبل میں اسلحہ فروخت کرنے پر پابندی کے علاوہ مالیاتی اور ٹیکنالوجی جیسے شعبوں کو ہدف بنایا ہے۔ امریکی صدر باراک اوباما نے وائٹ ہاؤس میں صحافیوں سے بات چیت میں کہا کہ ان کی انتظامیہ اور ان کے یورپی اتحادی یوکرائن کے بحران کے حل کے لیے روس پر دباؤ جاری رکھنا چاہتے ہیں تاکہ مسئلے کا سفارتی حل نکالا جا سکے۔ادھر جی 7 ممالک نے یوکرائن میں مبینہ مداخلت اور اسے عدم استحکام کا شکار کرنے کے الزام میں روس کو سخت پابندیوں کی دھمکی دیتے ہوئے کہا اگر اسنے رویہ تبدیل نہ کیا تو سخت ایکشن لیا جائیگا۔
nawa-e-waqt
01.08.14